open-index/open-wikipedia-markdown huggingface dataset:
Ille-et-Vilaine

**Ille-et-Vilaine ** (35) (Bretoens: *Il-ha-Gwilen*) is e departement van Vrankryk in de regio Bretagne.
## Geschiedenisse
't Departement is êen van de 83 departementn die ipgericht zyn binst de Fransche Revoluusje, de 4e moarte 1790, krachtns de wet van 22 december 1789, uut e dêel van de provinsje Bretagne.
## Geografie
Ille-et-Vilaine grenst an de departementn Manche in 't nôordôostn, Mayenne in 't ôostn, Maine-et-Loire in 't zuudôostn, Loire-Atlantique in 't zuudn, Morbihan in 't zuudwestn en Côtes-d'Armor in 't nôordwestn. In 't nôordn ligt 't Iengels Kanoal. 

De belangrykste steedn van 't departement zyn: Rennes, Saint-Malo, Fougères, Bruz, Vitré, Cesson-Sévigné, Saint-Jacques-de-la-Lande, Pacé, Betton en Chantepie.

Inweuners van Ille-et-Vilaine wordn *Bretilliens* genoemd.
Bouwkundig erfgoed in Nieuwpôort

**Lyste van bouwkundig erfgoed in [[Nieuwpôort]]**:

## Externe koppelienge
*Erfgoed Nieuwpôort
## Kykt ook noa
*Bouwkundig erfgoed in Sint-Joris (Nieuwpôort)
*Bouwkundig erfgoed in Ramskapelle (Nieuwpôort)
1660

1657 - 1658 - 1659 - **1660** - 1661 - 1662 - 1663
't Joar **1660** is 't 60e joar in de 17e êeuwe volgenst de christelyke joartellienge.
[thumb|Trouw van [Louis XIV van Vrankryk met de Spoansche prinsesse Maria Theresia]] 
## Gebeurtenissn
* 9 juni - Louis XIV van Vrankryk trouwt in Saint-Jean-de-Luz met de Spoansche prinsesse Maria Theresia ter bezegelienge van de Vrede van de Pyreneen. 
* De  Republiek van de Verênigde Nederlandn gèeft 24 Italioansche renaissanceschilderien, meubels en beeldn cadeau an keunienk Charles II van Iengeland vo de reloasje tusschn de twèe landn te verbetern.
* In Antwerpn fusioneern de rederykerskoamers Den Olyftak en De Violiern met de Sint-Lucasgilde.
## Geboorn
;april
* 24 - Cornelis Dusart, Hollandsche kunstschilder en graveur
;meie
* 2 - Alessandro Scarlatti, Italioansche compositeur
* 28 - George I, keunienk van Grôot-Brittannië
## Gestorvn
;februoari
* 13 - Karl X Gustav (37), keunienk van Zweedn
;ogustus
* 6 - Diego Vélasquez (61), Spoansche kunstschilder 
;september
* 12 - Jacob Cats (82), Hollandschn dichter, jurist en pollitieker
;december
* 22 - André Tacquet, Vlamsche wiskundign en jezuïet
Rennes

**Rennes** (Bretoens: *Roazhon*; Gallo: *Resnn*)  is e stad in 't westn van Vrankryk en d' hoofdstad van 't departement Ille-et-Vilaine en de regio Bretagne. De stad ligt in 't ôostelyk dêel van Bretagne, an de soamnvloeiienge van de riviern de Ille en de Vilaine.  D' inweuners wordn *Rennais(es)* genoemd.
thumb|left|De Vilaine in Rennes

## Beziensweirdigheedn
* Historisch center
* Parlement van Bretagne
* Stadhuus
* Place des Lices
* Place Sainte-Anne
* Place du Champ-Jacquet
* Kathedroale Saint-Pierre
* Parc du Thabor
* Opera van Rennes
* Portes Mordelaises, overbluufsels van d' oude stadswalln

Ofbeeldienge: Façade de l'hôtel de ville, Rennes, France.jpg |Stadhuus van Rennes 
Ofbeeldienge: Rennes hôtels Lices.jpg|Place des Lices: hotels gebouwd in 1658 
Ofbeeldienge: Hochbahnabschnitt Pontchaillou - Anatole France der Metro Rennes.jpg|Metro van Rennes
Hans Christian Andersen

thumb|right|Hans Christian Andersen
**Hans Christian Andersen** (Odense, 2 april 1805 – Koopnoagn, 4 ogustus 1875) wos nen Deenschn schryver en dichter, die vrêe bekend es vo zyn kindervertelselkes.
Louis VIII van Vrankryk

**Louis VIII**, bygenoamd de Lêeuw  (Frãns: Louis VIII le Lion), van 't Huus Capet, (Parys, 5 september 1187 – Montpensier, 8 november 1226, was keunienk van Vrankryk van 1223 tout 1226. 

Je was de zeune van de Frãnsche keunienk Philippe Auguste en Isabelle van Henegouwn. J'erfde 't groafschap Artesië van zyn moeder. Je volgde zyn voader ip ip 14 juli 1223 en je wierd da zelfste joar gekrôond in Reims ip 6 ogustus.

In 1204 ha Philippe II Auguste Anjou kunn veroovern van d' Iengelsche Plantagenets. 

Louis VIII had et groafschap Anjou en Maine an zyn zeune Jean Tristan willn geevn ost ie oud genoeg was, mo Jean Tristan stierf in 1232. Doarom krêeg zyn joungste postuum geboorn zeune Charles I van Anjou de groafschappn in 1246 van zyn broere Louis IX van Vrankryk en je kwam de stamvoader van 't Huus Capet-Anjou.

## Vrouwe en jounges
Louis trouwde ip 23 meie 1200 an zyn 12 joar mè Blanche van Castilië.
Z'haan 13 jounges
# Blanche (1205-1206) 
# Philippe (1209 - 1218)
# Alphonse en
# Jean (1213-1213), twiliengn
# Louis IX (1214-1270)
# Robert I van Artois (1216-1250)
# Philippe (1218-1220)
# Jean Tristan (1219 - 1232)
# Alphonse van Poitiers (1220-1271)
# Philippe Dagobert (1222 - 1232)
# Isabelle (1225-1270)
# Étienne (1225-1226/1227)
#Charles I van Anjou (1227-1285) (postuum geboorn)

## Zyn oorloogn
Louis VIII krêeg zyn bynoame "de Lêeuw" nog vo dat ie keunienk was, binst den Êeste Barongoorloge (1215–17) teegn den Iengelsche keunienk Jan zounder Land. Achter zyn overwinnienge van de Slag van Roche-au-Moine in 1214, vielt ie Zuud-Iengeland binn en de rebelleernde barongs in Londn riepn hem ip 2 juni 1216 uut tout keunienk van Iengeland. Louis eiste vor e joar den titel ip, mo da wierd betwist en j'is nôoit gekrôond gewist.

In 1226 begost ie de twidde Albigenzische Kruustocht teegn de Kathaarn. Je wilde de Languedoc annexeern en je kost Avignon en ook Beaucaire veroovern, mo da lukte nie mè Toulouse. Binst dat ie were kêerde noa Parys krêegt ie de ziekte dysenterie.

## Zyn dôod
Je stierf ip 8 november 1226 in de Château de Montpensier in Auvergne. Zyn graf stoat in de basilieke Saint-Denis. 

Zyn zeune Louis IX volgdeg hem ip als keunienk van Vrankryk.
Tetegem-Koukerke

**Tetegem-Koukerke** (Frans: *Téteghem-Coudekerque-Village*) es e gemêente in Vrankryk in't Noorderdepartement. 't Ligt in Frans-Vloandern in't Blootland.

## Geografie
't Grenst an Duunkerke (de wyk Rozendoale), Leffrinkoeke, Uxem, Warrem, Ooimille, Bergn, Bieren, Kapelle en Nieuw-Koukerke.

## Histoorie
De gemêente es mor ountstoan ip 'n êestn januoari 2016 ton da bist e reke van gemêentefuuzjes in Vrankryk de vroegere gemêentn Tetegem en Koukerke wierdn tôopegesmeetn. Die twêe plekkn zyn nu dêelgemêentn (*communes déléguées*) van de nieuwe fuuzjegemêente Tetegem-Koukerke.

thumb|left|'t Stadhuus in de dêelgemêente Tetegem
Bouwkundig erfgoed in Oavelgem

**Lyste van bouwkundig erfgoed in [[Oavelgem]]**:

## Externe koppelienge
*Erfgoed Oavelgem
## Kykt ook noa
* Bouwkundig erfgoed in Bossuut
* Bouwkundig erfgoed in Kerkhove
* Bouwkundig erfgoed in Outryve
* Bouwkundig erfgoed in Woarmoarde
Disoek

**Disoek** (Nederlands: *Dishoek*) es e dorptje in Zêeland,  ip 't vroeger eyland Walchern, die nu dêel uutmakt van de gemêente Veere. 't Ligt tusschn Zoutelande en Vlissiengn in en bestoat surtout uut tydelyk beweunde vakanse-uuzn. 

Dishoek es, juuste lyk *De Vygheter*, esticht gewist lyk uutkykpost vo Vlissiengn en wos ierdeure relatif villiger geleegn of de reste van de streke. 't Es ountstoan lyk nen wyk van Koukerke en officiël wordt et nog olsan by Koukerke gereek'nd. Mo toch es Disoek surtout deur 't tourisme in de twintigste êeuwe van uutzicht en karakter mêer ip zyn eign.

## Externe koppeliengn
* Plaatsengids
* AlleCijfers


Ofbeeldienge: Dishoek_Verlengde_Dishoekse_Weg_2012-05-18.jpg| Zicht ip Disoek
Ofbeeldienge: Strandhuisjes Dishoek.png| Cabinnetjes ip de strange
Chartres

**Chartres** is e gemêente en hoofdstad (prefecture) van 't departement Eure-et-Loir in Vrankryk, in de regio Centre-Val de Loire. Chartres is weireldbekend vo zyn kathedroale.

't Oud center van Chartres bestoat uut twèe dêeln, de boovnstad (*ville haute*) roend de kathedroale en de beneednstad (*basse ville*) mè stroatn, bruggn en middelêeuwsche gebouwn, an de oevers van de Eure en zyn oarms.
thumb|left|Brugge over de Eure in de beneednstad

## Beziensweirdigheedn
* De kathedroale Notre-Dame van Chartres
* D' oude stad 
* Maison du Saumon, toeristisch informoasjecenter
* Theoater van Chartres
* Maison Picassiette, vôorbeeld van naïeve architecteure, bestoande uut glas-en faienceschervn vasteplakt in cement
* Museum vo Schône Kunstn


Ofbeeldienge:Chartres - maison du Saumon (02).jpg| Maison du Saumon
Ofbeeldienge:Chartres, Place de Ravenne, théâtre municipal.jpg|Theoater van Chartres
Ofbeeldienge:Chartres Maison Picassiette 1.jpg|Maison Picassiette
Biggekerke

**Biggekerke**, ofte **Beekerke** in't Zêeuws, es e dorptje in Zêeland ip 't vroeger eyland Walchern, die nu dêel uutmakt van de gemêente Veere. 't Ligt apeupri tusschn Middelburg, Vlissiengn en Zoutelande in. O de zuudwestkant van 't center, teegn de Nôordzêe liggn ôok nog de dorptjes Grôot Valkenisse en Klêen Valkenisse. O den nôordôostkant ligt et gehuchtje Kromm'noeke.

Mienschn van buutn Biggekerke durvn ol ne kêe leute en me de noame van't dorp me da ze peizn da't te moakn et me klêene zwyntjes, mor 't eit dor niet mee te zie'n: *Bigge* wos in de vroege Middelêeuwn e gebruukelyke noame vo ne miensch. De noame van 't dorp kan ôok nen illign ôorsprounk en: 't zo ôok vernoemd kunn'n zyn noa d'illige Begga.

Tout 1 juli 1966 wos Biggekerke e zelfstandige gemêente, mo ton wierd de plekke by de nieuwe gemêente Valkenisse gesmeetn. Ip 1 januoari 1997 wierd de gemêente Valkenisse ipgenoomn in de gemêente Veere.

## Externe koppeliengn
* Plaatsengids
* AlleCijfers


Ofbeeldienge: Bekarke_II.jpg| De Hervormde kerke
Ofbeeldienge: Biggekerke Brassers Molen.jpg| Brassers Meuln
Eure (riviere)

:15px*Dat artikel goat over de riviere de Eure. Vo 't Frans departement, kykt noa [[Eure (departement)]]*.
thumb|De Eure
De **Eure** is e riviere tusschn Normandië en Centre-Val de Loire in 't nôordwestn van Vrankryk die oentspriengt in 't departement Orne en uutmoendt in de Seine an de lienkeroever.
 
Twèe departmentn zyn vernoemd achter de Eure, noamelyk Eure en Eure-et-Loir.

Plekkn an de Eure, van bronne toet moendienge:
* Orne (61): Marchainville, La Lande-sur-Eure, Neuilly-sur-Eure.
* Eure-et-Loir (28): Courville-sur-Eure, Saint-Georges-sur-Eure, Fontenay-sur-Eure, Chartres, Saint-Prest, Maintenon, Nogent-le-Roi, Mézières-en-Drouais, Cherisy, Anet.
* Eure (27): Évreux, Ivry-la-Bataille, Garennes-sur-Eure,  Bueil, Merey, Pacy-sur-Eure, Ménilles, Chambray, Croisy-sur-Eure,  Autheuil-Authouillet, Acquigny, Louviers, Le Vaudreuil, Val de Reuil, Pont-de-l'Arche, Martot.

De riviere is 228 km lank en de vornoamste zyriviern zyn de Avre en de Iton.
Meliskerke

**Meliskerke**, ofte **Melis** in't Zêeuws, es e dorptje in Zêeland ip 't vroeger eyland Walchern, die nu dêel uutmakt van de gemêente Veere. 't Ligt wa mêer landinnewoarts, nie verre van Zoutelande. O den ôostkant van't center ligt ôok nog 't gehucht Mariekerke.

Meliskerke wierd vo 't êest enoemd in en ôorkounde van den bisschop van Utrecht, eschreevn lyk *Meilofskerca*. 't Viel in tydde ounder d'abdeye van Middelburg. Meliskerke wos e zelfstandige gemêente tout 1966 ton da 't ipgienk in de gemêente Mariekerke die ton were in 1997 by de gemêente Veere wierd gesmeetn. De kerke, die vo de Reformoasje de Sint-Odulphuskerke kerke noemde, komt uut de middelêeuwn en eit e torre die apeupri 60 centimèiters schêef stoat. Meliskerke es nog e vrêe protestants gelôovige gemêente wa te zien es an't ôoge stempercentoage voe de SGP-Christenunie en de vele mienschn die lid zyn van de lokoale Gereformeerde Gemêente. De plekke es bekend gerakt deur nen boek van Franca Treur, *Dorsvloer vol confetti* genoamd, nen lichtjes ottobiogroafischn roman die goat over 't dorpsleevn in Meliskerke in de joarn '90.

## Externe koppeliengn
* Plaatsengids
* AlleCijfers


Ofbeeldienge: Odulphuskerk (Meliskerke)6.JPG| Gereformeerde Odulphuskerke
Ofbeeldienge: Meliskerke_Meliskerkse_Molen.jpg| Meliskerkse Meuln
Koukerke

*In Frans-Vloandern:
**Koukerke (Frans-Vloandern) (*Coudekerque-Village*), en dorptje en vroegere gemêente in de Franschn Westoek by Duunkerke
**Nieuw-Koukerke (*Coudekerque-Branche*), e gemêente in de Franschn Westoek by Duunkerke
*In Olland:
**Koukerke (Walchern), e plekke in d'Ollandsche gemêente Veere (Zêeland)
Oagtekerke

**Oagtekerke** (Nederlands: *Aagtekerke*, Zêeuws: *Aegte*) es e dorptje in Zêeland ip 't vroeger eyland Walchern, die nu dêel uutmakt van de gemêente Veere. 't Ligt wa mêer landinnewoarts o den ôostkant van Westkapelle en o de zuudkant van Domburg. O de westkant van't center, dus mêer na Westkapelle toe, ligt ôok nog 't gehucht Sint-Jan t'n Êere.

Oagtekerke wos e zelfstandige gemêente tout 1966 ton da 't ipgienk in de gemêente Mariekerke die ton were in 1997 by de gemêente Veere wierd gesmeetn.

Oagtekerke es enoemd noa d'illige Agatha, mo oloewel da't de noame eit van e katholyke illige, es Oagtekerke e vrêe protestants gelôovige gemêente wa te zien es an't ôoge stempercentoage voe de SGP-Christenunie en de vele mienschn die lid zyn van de lokoale Gereformeerde Gemêente.

## Externe koppeliengn
* Plaatsengids
* AlleCijfers


Ofbeeldienge: Aflat II.jpg| De Hervormde Agathakerke
Ofbeeldienge: Gergem_aagtekerke.jpg| De Gereformeerde Westbroekkerke
Ofbeeldienge: Aagtekerke, molen 2006-07-20 10.02.JPG| Oagtekerkse meuln
Charles I van Anjou

**Charles I van Anjou** van 't Frãns Huus Capet, (21 moarte 1227 - Foggia, 7 januoari 1285),  was de joungste en postuum geboorn zeune van keunienk Louis VIII van Vrankryk en van Blanche van Castilië. 

Je was de stamvoader van 't Huus Capet-Anjou.

Zyn voader haad et groafschap Anjou en et groafschap Maine an zyn zeune Jean Tristan willn geevn ost ie oud genoeg zou zyn, mo Jean Tristan stierf in 1232. Doarom krêeg Charles I de groafschappn in 1246 van zyn broere Louis IX, die zyn voader ipvolgde als keunienk van Vrankryk.

Charles I was van 1246 groaf van Provence en Forcalquier deur zyn huwelik me Beatrice van Provence. Provence was e stik van et keunienkryk Arles ounder et Hillig Rôoms Ryk. Charles was ook groaf van Anjou en Maine in Vrankryk en van 1266 keunienk van Sicilië, dat ton nie allêene bestound uut et eiland, moar ook uut den ounderstn helt van et Italioans schiereiland.  

Os zyn zeune Charles II van Anjou hem ipvolgde, haan ze 't eiland verloorn binst de Vespersoorloge en wierd den ounderstn helt van et Italioans schiereiland et keunienkryk Noapels genoemd, lik den hoofdstad.

In 1248 organiseerde zyn broere Louis IX de zeevnste kruustocht noar Egypte en loater ook den achste kruustocht. Charles I gieng mee en ook nog zyn twi andere broers, Alphonse van Poitiers en Robert I van Artois.

Ost ie were kwam van de kruustocht in 1250, beloofde paus Clement IV hem et keunienkryk Sicilië. De reedn was e conflict tusschn et Vaticoan en et Hillig Rôoms Ryk da ton geregeerd wierd deur et Huus Hohenstaufn. In 1263, achter joarn ounderhandeln, gaft ie toe an 't Vaticoan en ip 5 januoari 1266 wierd ie gekrôond in Rome.

In 1282 brakt er e revolte uut teegn Charles I, de Vespersoorloge genoemd. Zyn vyandn woarn de keuniengn van Aragon. Vrankryk en et Vaticoan vochtn an zyn kant.
Den oorloge endigde in 1302 met de Vrede van Caltabellotta, die resulteerde in de splitsienge van et oud keunienkryk Sicilië. Me d'hulpe van Vrankryk en 't Vaticoan kost Charles den ounderstn helt van et Italioans schiereiland houdn (et keunienkryk Noapels). Frederik III van Aragon krêeg et eiland Sicilië, ook et keunienkryk Trinacria genoemd.
Charles II van Anjou

**Charles II van Anjou**, bygenoamd de Mankn (Frãns: le Boiteux), van 't Huus Capet-Anjou, (1254 - † 6 meie 1309 in Noapels), was de zeune van Charles I van Anjou en Beatrice van Provence.

Je was van 1285 keunienk van Noapels, groaf van Provence en Forcalquier, en groaf van Anjou en Maine.

## Huwelik en ipvolgienge
Charles II trouwde in 1270 me Maria van Hongareye, een dochter van keunienk Stefanus V van Hongareye, en zuster van keunienk Ladislaus IV van et Huus Árpád.

't Huwelik kost et meugelik moakn dat et Huus Capet-Anjou over Hongareye regeerde van 1308 tout 1395. 

*Zyn oudste zeune, Charles Martel van Anjou, wierd deur de paus benoemd tout titulair keunienk van Hongareye als ipvolger van zyn nounkel Ladislaus IV, die gestorvn was zounder jounges. Moar et lukteg hem nie van te regeern, want zyn rivoal Andreas III was de facto keunienk. 't Was uutendelik zyn zeune Karel I Robert die in 1308 den êeste  keunienk van Hongareye van et Huus Capet-Anjou kwam.
*Zyn oudste dochter, Marguerite van Anjou, voldeg hem ip als gravinne van Anjou en Maine. Ze trouwde me Charles van Valois en ze was de moeder van Philippe van Valois, den êeste keunienk van Vrankryk van 't Huus Valois.
*Zyn derde zeune, Robert van Anjou, volgdeg hem ip als keunienk van Noapels, titulair keunienk van Jeruzalem en groaf van Provence en Forcalquier.
*Zyn vierde zeune, Philippe I van Taranto, was de voader van Louis van Taranto, de latste keunienk van Noapels van et Huus Capet-Anjou.
Charles Martel van Anjou

**Charles Martel van Anjou**, van 't Huus Capet-Anjou, (Noapels, 8 september 1271 - Noapels, 12 ogustus 1295), was de zeune van Charles II van Anjou en Maria van Hongareye (1257-1323), een dochter van keunienk Stefanus V van Hongareye, en zuster van keunienk Ladislaus IV van et Huus Árpád.

Ost ie 18 joar oud was, wierd ie deur de paus benoemd tout titulair keunienk van Hongareye, als ipvolger van zyn nounkel Ladislaus IV, die gestorvn was zounder jounges. Moar et lukteg hem nie van te regeern, want zyn rivoal Andreas III was de facto keunienk.

Charles Martel trouwde me Clemence van Habsburg, dochter van Rudolf I, den êeste keunienk van 't Hillig Rôoms Ryk van 't Huus Habsburg.
Z'haan drie jounges:
* Karel I Robert (1288-1342) 
* Beatrice (1290-1354)
* Clementia van Hongareye (1293-1328). Ze was de twidde vrouwe van de Frãnsche keunienk Louis X, den oudste zeune van Philippe IV le Bel.    

In 1308 kwam under zeune Karel I Robert den êeste keunienk van Hongareye van 't Huus Capet-Anjou.
Griepskerke

*Griepskerke (Zêeland) (*Grijpskerke*), en dorptje in de gemêente Veere in Zêeland
*Griepskerke (Groniengn) (*Grijpskerk*), en dorptje in de gemêente Zuudhorn in de provinsje Groniengn
Veere (gemêente)

**Veere**  es en Ollandsche gemêente in de provinsje Zêeland. De gemêente bestoat uut teffrente stadjes en dorpkes en es genoemd nor 't stadje Veere, mo 't staduus stoat eigntlyk in Domburg. Der weunn oungeveer 22.000 menschn (2023).

't Groundgebied besloat e grôot stik van't vroeger eyland Walchern en ôok 't vroeger werkeyland Neeltje Jans in d'Ôosterschelde ôort by de gemêente. Round Veere liggn de gemêentn Vlissiengn, Middelburg en Nôord-Beveland. Vodder van de rest es Veere oumgeevn deur woater: in't westn en nôordn deur de Nôordzêe en in't nôordwestn deur 't Veerse Meer.

## Weungebied'n
De gemêente Veere bestoat uut dertien weunkern'n. 't Oantal inweuners stoat erby vermeld van ip 1 januoari 2023:

In de gemêente liggn ôok nog de wykn en gehuchtjes Buttienge, Buuskerke, Disoek, Geldtiend'n, Grôot Valkenisse, Klêen Valkenisse, Kromm'noeke, Mariekerke, Meulnperk, Môlembee, Ôogelande, Pitteperk, Popp'ndamme, Poppekerke, Sint-Jan t'n Êere, Sint-Janskerke, Snabbeldorp en Weerndyke.

Vodder van de rest ligt by 't stadje Veere ôok nog de plekke Zanddyk, die pertank eigntlyk gin weungebied ip zyn eign es mor ne randwyk van Veere, en de villawyk Buut'n de Veste.

## Geschiedenisse
Tsedert 1811 wos ter ol e gemêente Veere, die ôosprounkelyk bestound uut 't stadje stadje Veere en Zanddyk. By de gemêentelyke erindêelienge van 1 juli 1966 wierdn Strôoskerke en Vrouwnpolder by Veere gesmeetn. Vanof 1 januoari 1997 wierd deur't tôopebriegn mè de gemêentn Domburg, Mariekerke, Valkenisse en Westkapelle d'huudige gemêente Veere gevormd.

## Referensjes


## Externe koppeliengn
* Plaatsengids
* AlleCijfers
Walchern

thumb|right|250px|Lokoasje van Walchern in Zêeland
thumb|right|250px|Koarte Walchern uut 1681
**Walchern** (Nederlands: *Walcheren*, Zêeuws: *Walchren*) es en streke en e schiereyland in't westn van d'Ollandsche provinsje Zêeland. Walchern wos vroeger en eyland da geschee'n wos van Zuud-Beveland deur de Sloe, mo sedert d'inpolderienge van de Sloe tusschn de joarn 1870 en 1964 es Walchern geweune e vôortzettienge van Zuud-Beveland.

Walchern besloat apeupri 't groundgebied van d'huudige gemêentn Middelburg, Veere en Vlissiengn. Walchern es vo drie-kart oumgeevn deur woater: in't westn deur de Nôordzêe, in't zuudn deur de Westerschelde en in't nôordôostn deur 't Veerse Meer.

Walchern telt e klêene 115.000 inweuners en eit en ippervlakte van 215,72 km² en es doamee 't dichtstbevolkte van de vroegere eylandn van Zêeland.
Karel I Robert van Hongareye

**Karel I Robert van Hongareye** (Hongaars: Károly Róbert), van 't Huus Capet-Anjou, (Noapels, 1288 - Visegrád, 16 juli 1342) was keunienk van Hongareye en Krowoasje van 1308 tout an zyn dôod.

Je was den êenigste zeune van Charles Martel van Anjou en van Clemence van Habsburg, dochter van de Rôoms-Duutsche keunienk Rudolf I van Habsburg.

Zyn voader was  den oudste zeune van Charles II van Noapels en van Maria van Hongareye, e zuster van keunienk Ladislaus IV van et Huus Árpád. Os heur broere Ladislaus in 1290 zounder jounges stierf, wilde ze dat heur zeune Charles Martel hem ipvolgde. Moar heur kozn Andreas III wierd verkoozn deur den oadel.

In 1308 kost Karel Robert  keunienk van Hongereye wordn, en et Huus Capet-Anjou blêef over Hongareye regeern van 1308 tout 1395.

Deurda zyn grotvoader Charles II keunienk van Noapels was, haad ie kunn ansproake moakn ip et keunienkryk Noapels, mo 't was zyn nounkel Robert, de joungere broere van zyn voader, die keunienk van Noapels kwam.

In 1333 sloot Karel Robert een akkôord me zyn nounkel Robert in verband me d'erfipvolgienge van Noapels. Karel zyn zeune, Andreas van Calabrië, wierd uutgehuwelikt an de klêendochter van zyn nounkel, Johanna I van Noapels, dochter van Karel van Calabrië.

## 't Congres van Visegrád van 1335
In november 1335 wierd er een byêenkomste g'organiseerd tusschn Karel Robert, Casimir de Grôotn en Jan de Blendn, als keunienk van Hongareye, Pooln en Boheemn, et hudige Tsjechië. Ze kwoamn tegoare in 't keunienklik kastêel van Visegrád, da ton 't polletiek center van Hongareye was. De boasis wierd doa geleid vor een anti-Habsburg alliãnsje. 't Wierd ook ofgesprookn da Casimir, die allêene mo dochters haad, mocht ipgevolgd wordn als keunienk van Pooln deur Lodewyk I van Hongareye, de zeune van zyn zuster Elisabeth, die getrouwd was me Karel Robert. 

Ter  herinnerienge an da congres is ip 15 februoari 1991 in Visegrád de Visegrádgroep gesticht.

## Vrouwn en jounges
Karel Robert trouwde me: 
# Marie van Bytom, dochter van hertog Casimir II van Bytom, in 1306.
#Beatrice van Luxemburg, zuster van Jan I van Boheemn, in 1318. Dochter van keizer Hendrik VII en Margaretha van Broabant.
# Elisabeth van Pooln, zuster van Casimir III van Pooln, in 1320. Dochter van keunienk Władysław I de Kortn.
Zyn jounges met Elisabeth:
*Karel (1321 † 1321) ;
*Ladislas (1324 † 1329) ;
*Lodewyk I(1326 † 1382), keunienk van Hongareye en Pooln
*Andreas (1327 † 1345), hertog van Calabrië, getrouwd me Johanna I van Noapels
*Stefan (1332 † 1354), hertog van Slavonië
Bolivië

**Bolivië**, officieel de **Plurinationale Stoat Bolivië** (Spoans: *Estado Plurinacional de Bolivia*, Aymara: *Wuliwya Suyu*, Quechua: *Bulibya Mamallaqta*, Guaraní: *Tetã Volívia*) is e republiek in Zuud-Amerika die grenst an Peru, Brazilië, Paraguay, Argentinië en Chili.

In 't westn van Bolivië ligt 't Andesgebergte. 't Titicacameer is e grôot meer die ip de grenze ligt  van Bolivië en Peru. De vier grotste steedn van Bolivië zyn Santa Cruz de la Sierra, El Alto, d'administratieve hoofdstad La Paz en Cochabamba.

De belangrykste toale is Spoans, geklapt deur vêertig percent van de bevolkienge. Der wordn ook 36 inhêemsche toaln gesprookn, woaroender Aymara, Quechua en Guaraní.
thumb|left|Koarte van Bolivië
Griepskerke (Zêeland)

**Griepskerke** ofte **Grypskerke** (Nederlands: *Grijpskerke*) es e dorptje in Zêeland ip 't vroeger eyland Walchern, die nu dêel uutmakt van de gemêente Veere. 't Ligt tusschn Middelburg en Ôostkapelle. Round Griepskerke liggn nog de gehuchtn Popp'ndamme, Buttienge, Ôogelande en Môlembee.

Griepskerke wos e zelfstandige gemêente tout 1966 ton da 't ipgienk in de gemêente Mariekerke die ton were in 1997 by de gemêente Veere wierd gesmeetn. Griepskerke wierd in d'oumriengende dorpkes somtekêe *'t gêetedurp* genoemd me da't kwêekn van gêetn der in tydde e brounne van inkomstn wos.

Griepskerke es ekend me da Jacob Cats der nog in 't Munniknhof geweund eit, e kastêeltje juuste buutn 't dorp. Ôok de jurist Nicolaas Everaerts, president van't Hof van Holland in D'n Oage en de Grôote Road van Mecheln, wos van Griepskerke: je wierd er geboorn in 1463.

## Externe koppeliengn
* Plaatsengids
* AlleCijfers


Ofbeeldienge: HervormdeKerk.Grijpskerke.jpg| De Hervormde Michaëlskerke
Ofbeeldienge: %27t_Munnikenhof.jpg| Kastêel 't Munniknhof
Koukerke (Walchern)

**Koukerke** ofte **Koudekerke** es e dorptje in Zêeland,  ip 't vroeger eyland Walchern, die nu dêel uutmakt van de gemêente Veere. 't Ligt apeupri tusschn Middelburg, Vlissiengn en Zoutelande in. Koukerke es van vanouds verboundn me 't an de zêe geleegn Disoek. Koukerke wos van 1811 tout olverwege 1966 e zelfstandige gemêente.

De gemêente Koukerke wos vroeger vele grôoter in ippervlakte. In't westn liep et tout an de Nôordzêe, in't ôostn gienk de gemêentegrenze tout an de singels van Middelburg, woarounder ôok de wyk 't Zand. Ôok e gebied o den ôostkant van't Kanoal deur Walchern, tout an d'Oude Vlissiengeweug, ôordigde nog by Koukerke.

Vanof 1 november 1941 wierd et an Middelburg grenzende gedêelte deur de Duutsche bezetter by Middelburg gestookn woadeure da vanaf ton ounder and're de wyk Toorenvliedt en d'Oude en Nieuwe Vlissiengeweug in Middelburg loagn.

Ip 1 juli 1966 stoptigde Koudekerke lyk zelfstandige gemêente. 't Zuudôostelyk gedêelte gienk noa Vlissiengn (de wyk Lammerenburg), e nôordôostelyk stik gienk noa Middelburg (me de côtée van Ter Ôoge) en de reste wierd e gedêelte van de gemêente Valkenisse, tôope me Biggekerke en Zoutelande. 

Ip 1 januoari 1997 wierd de gemêente Valkenisse ipgenoomn in de nieuwe gemêente Veere. Ollene de Galgewei en e klêen stikske van de Meliskerkse Woatergank giengn noa de gemêente Vlissiengn.

## Externe koppeliengn
* Plaatsengids
* AlleCijfers


Ofbeeldienge: Koudekarke.jpg| De Michaëlskerke
Ofbeeldienge: Koudekerke - molen De Lelie in de schemering.jpg| Kôoremeuln *De Lelie*
Albrecht I van Habsburg

**Albrecht I** van 't Huus Habsburg (Rheinfelden (Zwitserland), juli 1255 - Königsfelden (Zwitserland), 1 meie 1308), was Rôoms-Duutsche keunienk van 1298 tout an zyn dôod.

Je was den oudste zeune van keunienk Rudolf I en zyn êeste vrouwe Gertrude van Hohenburg. Zyn voader was den êeste keunienk van 't Hillig Rôoms Ryk van 't Huus Habsburg.

Albrecht I was van 1282 hertog van Ôostnryk en Stiermarkn, tegoare me zyn broere Rudolf II van Ôostnryk.  

Os zyn voader Rudolf I in 1291 stierf, wierd Albrecht nie tout Rôoms-Duutsche keunienk verkoozn deur de Duutsche keurvorstn. Ze wildn nie dat de keuniengskrône erfelik kwam en ze koozn Adolf I van Nassau in de plekke. Mo deur probleemn me den eirtsbisschop Gerhard van Mainz en ook omdat ie in e conflict de kant van den Iengelsche keunienk Edward I ha gekoozn, wierd ie in 1298 ofgezet en wierd Albrecht I toch gekrôond tout Rôoms-Duutsche keunienk.

Vo de reloasje tusschn de Habsburgers en de Přemysliden te verbeetern, was zyn broere Rudolf II in 1289 getrouwd met Agnes van Boheemn, de joungste dochter van Přemysl II Otakar en e zuster van Wenceslaus II, de keunienk van Boheemn. Ip 10 meie 1290 stierf Rudolf II ounverwacht in Praag. E poar moandn achter zyn dôod krêeg Agnes e zeune, Jan van Swaabn. 't Was ie die loater zyn nounkel Albrecht zou vermôordn.

In 1304 vocht Albrecht I teegn keunienk Wenseslaus II van Boheemn. Wenseslaus II stierf in 1305 en zyn zeune en ipvolger Wenseslaus III wierd in 1306 vermôord, woadeure dat et Huus Přemyslid doar uutstierf.

Albrecht bezette et keunienkryk Boheemn en in 1306 miekt ie zyn zeune Rudolf III van Ôostnryk doa keunienk als Rudolf I van Boheemn.

## Huwelik en jounges
Albrecht trouwde in 1274 met Elisabeth van Karinthië. Under jounges woarn:
*Anna  
*Agnes 
*Rudolf III van Ôostnryk, hertog van Ôostnryk en Stiermarkn. Van 1306 tout 1307 keunienk van Boheemn als Rudolf I, binst et interregnum tusschn 1306 en 1310. 
*Elisabeth 
*Frederik de Schôonn, hertog van Ôostnryk en Stiermarkn en van 1314 tout 1330 Rôoms-Duutsche antikeunienk, tegoare me Lodewyk den Beier. 
*Leopold I, hertog van Ôostnryk en Stiermarkn
*Catharina  
*Albert II, hertog van Ôostnryk en Stiermarkn  
*Hendrik 
* Meinhard
*Otto, hertog van Ôostnryk en Stiermarkn
*Jutta

## Zyn dôod
In 1308 wierd Albrecht I vermôord deur Jan van Swaabn (Jan Parricida genoemd), de postuum geboorn zeune van zyn broere Rudolf II.
1226

1223 - 1224 - 1225 - **1226** - 1227 - 1228 - 1229
[thumb|[Ferrand van Portugal in gevangnschap]]
't Joar **1226** is 't 26e joar in de 13e eeuwe volgenst de christelyke joartellienge.
## Gebeurtenissn
* 11 april - 't Verdrag van Melun, tusschn Vloandern en 't keunienkryk Vrankryk, garandeert de vryloatienge van Ferrand van Portugal, groaf van Vloandern, die gevangn zit sedert de slag by Bouvines in 1214. 
* 29 november - Louis IX wordt an zyn 12 joar in Reims toet keunienk van Vrankryk gekrôond oender regentschap van zyn moeder Blanche van Castilië.
## Geboorn
* Gwyde van Dampierre (ca. 1226)
## Gestorvn
;juli
* 2 - Walram III, hertog van Limburg
;oktober
* 3 - Franciscus van Assisi, Italioanschn heilign, stichter van de  de klôosterorde van de Franciscoann 
;november
* 8 - Louis VIII, keunienk van Vrankryk
1227

1224 - 1225 - 1226 - **1227** - 1228 - 1229 - 1230
't Joar **1227** is 't 27e joar in de 13e êeuwe volgenst de christelyke joartellienge.
thumb|Slag bij Bornhöved
## Gebeurtenissn
* 6 januoari - Ferrand van Portugal, groaf van Vloandern, komt vry achter e gevangnschap van 12 1/2 joar. Je moe 't Frãns gezag erkenn.
* 22 juli - Slag by Bornhöved: Verzoamelde Duutsche troepn oender Adolf IV van Schaumburg en Holstein versloan Waldemar II van Denemarkn.
* 28 juli -  Slag by Ane: Burggroaf Rudolf II van Coevorden en Drentsche ipstandige boern versloan bisschop Otto van Lippe van Utrecht. Otto van Lippe sterft en Gerard III van Gelre wordt gevangn genoomn.
* Arnold Nobel is den êeste burgemêester van Leuven.
## Geboorn
;februoari
* Willem II, groaf van Holland en Zêeland en keunienk van 't Heilig Rooms Ryk 
;moarte
* 21 - Charles I van Anjou
## Gestorvn
* Zeger III, burggroaf van Gent
Bouwkundig erfgoed in Ôostkamp

**Lyste van bouwkundig erfgoed in [[Ôostkamp]]**:

## Externe koppelienge
*Erfgoed Ôostkamp
## Kykt ook noa
* Bouwkundig erfgoed in Hertsberge
* Bouwkundig erfgoed in Ruddervôorde
* Bouwkundig erfgoed in Woardamme
1285

1282 - 1283 - 1284 - **1285** - 1286 - 1287 - 1288
't Joar **1285** is 't 85e joar in de 13e êeuwe volgenst de christelyke joartellienge.
[thumb|[Charles II van Anjou, keunienk van Noapels]]
## Gebeurtenissn
* Achter de dôod van zyn voader komt Charles II van Anjou, bygenoamd de Mankn, keunienk van Noapels, groaf van Provence en Forcalquier, en groaf van Anjou en Maine.
## Geboorn
;december
* 6 - Ferdinand IV, keunienk van Castilië
## Gestorvn
;januoari
* 7 - Charles I van Anjou
;moarte
* 28 - Simon de Brion, paus Martinus IV
;oktober
* 5 - Philippe III de Stoutn, keunienk van Vrankryk
1309

1306 - 1307 - 1308 - **1309** - 1310 - 1311 - 1312
't Joar **1309** is 't 9e joar in de 14e êeuwe volgenst de christelyke joartellienge.
[thumb|[Hendrik VII (HRR)|Hendrik VII en Margaretha van Broabant wordn in Aakn gekrôond]]
## Gebeurtenissn
* 6 januoari - Hendrik VII wordt in Aakn gekrôond toet keunienk van Duutsland.
## Geboorn
* Anna van Litouwn, toekomstige vrouwe van Casimir III, keunienk van Pooln
## Gestorvn
;meie
* 6 - Charles II van Anjou, keunienk van Noapels
;juli
* 13 - Jan I van Nassau, verkoozn bisschop van Utrecht
1271

1268 - 1269 - 1270 - **1271** - 1272 - 1273 - 1274
't Joar **1271** is 't 71e joar in de 13e eeuwe volgenst de christelyke joartellienge.
thumb|Niccolò en Maffeo Polo briengn e brief mee van Kublai Khan vo paus Gregorius X
## Gebeurtenissn
* Niccolò en Maffeo Polo, voader en noenkel van Marco Polo, vertrekkn van Venetië noa China. Ze briengn e brief mee van Kublai Khan van 't Mongools Ryk vo de nieuwe paus Gregorius X.
* Margaretha van Constantinopel,  gravinne van Vloandern en Henegouwn verlêent d' inweuners van Rupelmonde 't privilege vo tol t' heffn ip de Schelde en de Rupel.
## Geboorn
;september
* 8 - Charles Martel van Anjou, zeune van Charles II van Anjou, krôonpretendent van Hongareye
## Gestorvn
;januoari
* 10 - Otto II, groaf van Gelre
Kevin De Bruyne

[thumb|Kevin De Bruyne ip 't [Weireldkampioenschap foetbol 2018 teegn Japan]]
**Kevin De Bruyne** (Drongn, 28 juni 1991) is e foetboller, die by Genk, Chelsea, Werder Bremen, Wolsburg en Manchester City speelde.
1187

1184 - 1185 - 1186 - **1187** - 1188 - 1189 - 1190
't Joar **1187** is 't 87e joar in de 12e êeuwe volgenst de christelyke joartellienge.
[thumb| Geboorte van prins [Louis VIII van Vrankryk]]
## Gebeurtenissn
* 1 meie - Slag by Cresson. Saladin, sultan van Egypte, versloat de kruusvoarders.
* 4 juli - Slag by Hattin. Saladin verovert Jeruzalem. Dat is d' anleidienge toet de derde kruustocht.
## Geboorn
;september
* 5 - Louis VIII, keunienk van Vrankryk
## Gestorvn
;oktober
* 19 - Umberto Crivelli,  paus Urbanus III
Hendrik VII (HRR)

**Hendrik VII** van et Huus Luxemburg (Valenciennes, 1275 - Buonconvento (by Siena), 24 ogustus 1313) was e zeune van Hendrik VI van Luxemburg en Beatrice van Avesnes. Je was den êeste keizer van et Hillig Rôoms Ryk van et Huus Luxemburg.

Je was groaf van Luxemburg van 1288 tout 1313, Rôoms-Duutsche keunienk van 1308 tout 1313, en keizer van et Hillig Rôoms Ryk en keunienk van Italië van 1311 tout 1313. 

## Huwelik en jounges
Hendrik VII trouwde ip 9 juni 1292 me Margaretha van Broabant, een dochter van hertog Jan I van Broabant. Under jounges woarn:
* Jan de Blendn (1296-1346), keunienk van Boheemn
* Marie van Luxemburg (1305-1324), trouwde me keunienk Charles IV van Vrankryk
* Beatrice van Luxemburg (1305-1319), trouwde me keunienk Karel I Robert van Hongareye

## Verkiezienge deur de keurvorstn

Ip 27 november 1308 wierd Hendrik VII in Frankfurt verkoozn deur de keurvorstn als Rôoms-Duutsche keunienk en je wierd ip 6 januoari 1309 gekrôond in Aakn. Ip 29 juni 1312 wierd ie in Rome gekrôond tout keizer.

De zeevn keurvorstn van lienks no reks: d'eirtsbisschoppn van Keuln (Hendrik II van Virneburg), Mainz (Peter van Aspelt), en Trier (Balduin van Luxemburg), de paltsgroaf van de Reyn (Rudolf I van de Palts), den hertog van Saksn (Rudolf I van Saksen-Wittenberg), de markgroaf van Brandenburg (Waldemar van Brandenburg), en de keunienk van Boheemn (Hendrik van Karinthië).
1295

1292 - 1293 - 1294 - **1295** - 1296 - 1297 - 1298
thumb|John Balliol mè zyn vrouwe Isabella de Warenne
't Joar **1295** is 't 95e joar in de 13e êeuwe volgenst de christelyke joartellienge.
## Gebeurtenissn
* Marco Polo kêert were noa Venetië achter zyn reize noa China.
* 23 oktober - Auld Alliance: John Balliol, de keunienk van Schotland, sluut e verdrag mè Philippe IV van Vrankryk gericht teegn Iengeland.
## Geboorn
* Johanna van Vloandern, dochter van Lodewyk I van Nevers en toekomstige vrouwe van groaf Jan van Montfort
* Reinoud II, groaf en hertog van Gelre
* Odo IV, groaf van Bourgondië en Artois

## Gestorvn
;ogustus
* 12 - Charles Martel van Anjou, zeune van Charles II van Anjou, krôonpretendent van Hongareye
1288

1285 - 1286 - 1287 - **1288** - 1289 - 1290 - 1291
't Joar **1288** is 't 88e joar in de 13e êeuwe volgenst de christelyke joartellienge.
thumb|Slag by Woeringen
## Gebeurtenissn
* Wienter 1287-1288 - Twèe stormn verwoestn de plekkn an de Nôordzêekust van Blankenberge toet Stoavern in Friesland. Grôte gebiedn wordn overstroomd en der valln vele slachtoffers.
* 5 juni - Slag by Woeringen. Jan I, hertog van Broabant, versloat Reinald van Gelre, Siegfried van Westerburg, eirtsbisschop van Keuln, en Hendrik VI, groaf van Luxemburg. Groaf Hendrik en zyn broers sneuveln. Reinald en den eirtsbisschop wordn krygsgevangn gemakt. 't Hertogdom Limburg wordt by Broabant gevoegd.
* Hendrik VI van Luxemburg wordt ipgevolgd deur zyn zeune Hendrik VII.
## Geboorn
* Karel I Robert, keunienk van Hongareye en Krowoasje 
## Gestorvn
;juni
* 5 - Hendrik VI van Luxemburg
* 5 - Walram I van Ligny, broere van Hendrik VI van Luxemburg
Veere (stad)

**Veere** (Somstekêe ôok *Ter Veere* genoemd in't Zêeuws) es 'n stee in Zêeland ip 't vroeger eyland Walchern, die nu dêel uutmakt van de gelyknoamige gemêente Veere. Der weunn oungeveer 1.600 menschn (2023).

Veere ligt o de nôodôostkantn van Middelburg an't Veerse Meer. O den ôostkant van't center lôopt 't Kanoal deur Walchern. Oloewel da de gemêente Veere genoemd es na't stadje, es't eigntlyk nie d'hôofdplekke van de gemêente; 't Staduus van de gemêente stoat in Domburg.

By Veere ligt ôok nog de plekke Zanddyk, die pertank eigntlyk gin weungebied ip zyn eign es mor ne randwyk van Veere, en de villawyk Buut'n de Veste.

## Noame
Veere noemdigde ôorsprounkelyk *Kampvere*; 't wos de plekke woar da 't veer vertrok van Walchern noa Nôord-Beveland. 't Veer voardigde noar 't in 1530 verdrounkn dorpke Kampn, en derachter nor Kamperland. De Kampveerse Torre erinnert deur zyn noame nog an d'ôorsproung van Veere. D'ofsluutienge van't Veerse Gat in 1961 eit 't veer ôoverboodig gemakt, en wos ôok derekt 't ende van Veere lyk zêehoavn.

## Geschiedenisse
*(nog an te vulln)*

## Beziensweirdigeedn
Veere es êen van de zeevntiene beschermde stads- en dorpsgezichtn in Zêeland. De ryke geschiedenisse van Veere es goe te ziene an teffrente monuumentn die der zyn in't klêene stadje:
* De **Grôote Kerke** stamt uut 1348. Vanof 1811 wierd de kerke deur soldoatn van Napoleong gebruukt lyk e militaire klinikke. De kerke es ôok nog e tydde e klôosjoarsuus en kazerne gewist.
* 't **Staduus van Veere** uut de vuuftiende êeuwe me e vrêe schôone veurgeevel; de torre me beioard es van't ende van de zestiende êeuwe. D'n beioard es verkoozn gewist lyk êen van de schôonste van Olland. De roadzoale es ip d'êeste verdiepienge. Ier angt ounder and're den stambôom van't huus van Oranje‑Nassau, eschilderd in 1936 deur jonkhêere A.W. den Beer Poortugael.
* De **Schotse Huuzn** an de Koai, in de zestiende êeuwe gebouwd deur ryke Schotse commersantn. De twêe uuzn me de noamn *Het Lammeken* en *In den Struys* zyn tsedert 1950 oumgevormd tout *Museum De Schotse Huizen*.
* De **Kampveerse Torre**, gebouwd lyk 'n dêel van de stadsverdeedigienge round 't joar 1500. Vanof de zestiende êeuwe wos de torre e staminée en e viertorre. Nu es't nog olsan êen van d'oudste nog bestoande herbergn van Olland.
* De **meuln "De Koe"**.

## Externe koppeliengn
* Plaatsengids
* AlleCijfers


Veere, stadhuis met jachthaven 2009-05-21 11.15.JPG|'t Staduus en den hoavn
Old town of Veere.jpg|Oud uus neefest 't staduus, uut 1579
Grote-kerk-van-veere.jpg|De Grôote Kerke
Veere_Grote_Kerk_R03.jpg|De Grôote Kerke vanuut 't zuudn gezien
Kampveerse_toren.jpg|De Kampveerse Torre gezien vanof 't Veerse Meer
1255

1252 - 1253 - 1254 - **1255** - 1256 - 1257 - 1258
't Joar **1255** is 't 55e joar in de 13e êeuwe volgenst de christelyke joartellienge.
thumb|Groaf Willem II van Holland gèeft privileges
## Gebeurtenissn
* ca. 1255 - Verzekers roend dien tyd wordt 't bêestnepos *[[Van den vos Reynaerde]]* geschreevn in 't Middelnederlands.
* 16 december - Otto I en zyn broere Walram I verdêeln 't groafschap Nassau oender mekoar. 
## Geboorn
* Reinald I van Gelre, groaf van Gelre en hertog van Limburg
;juli
* Albrecht I van Habsburg, Rooms-Duutsche keunienk
## Gestorvn
;april
* 18 - Catharina van Limburg, dochter van Walram III van Limburg, vrouwe van hertog Mattheus II van Lotharingen
Goapienge

**Goapienge** (Nederlands: *Gapinge*, Zêeuws: *Ter Gaepienge*) es e dorptje in Zêeland ip 't vroeger eyland Walchern, die nu dêel uutmakt van de gemêente Veere. 't Ligt apeupri vuuf kilomèiters o de nôordkantn van Middelburg en twêe kilomèiters o de westkantn van 't stadje Veere.

Goapienge wos e zelfstandige gemêente tout 1857 ton da 't ipgienk in de gemêente Vrouwnpolder die ton were in 1966 by de gemêente Veere wierd gesmeetn.

## Externe koppeliengn
* Plaatsengids
* AlleCijfers


Ofbeeldienge: Molen_De_Graanhalm,_Gapinge.jpg| Goapienge bezien vanuut de meuln *De Graanhalm*
Ofbeeldienge: Kerk_gapinge_P7160858.png| De Hervormde Kerke
1308

1305 - 1306 - 1307 - **1308** - 1309 - 1310 - 1311
't Joar **1308** is 't 8e joar in de 14e êeuwe volgenst de christelyke joartellienge.
[thumb|De keurvorstn kiezn [Hendrik VII van Luxemburg]] 
## Gebeurtenissn
* 25 januoari - Eduard II van Iengeland trouwt met Isabella van Vrankryk, dochter van keunienk Philippe IV, de Schôonn.
* 2 februoari - Charles IV van Vrankryk, de Schôonn, trouwt mè Blanca van Bourgondië.
* 27 november - Hendrik VII van Luxemburg wordt in Frankfurt deur de keurvorstn verkoozn ols Rooms-Duutsche keunienk.
* De leeknbroeders van de cisterciënzerabdie Ter Doest in Lissewege kommn in ipstand. Willem van Saeftinghe vermôordt den abt.
* 't Sint-Elôoisgasthuus in Kortryk wordt gebouwd.
## Geboorn
;meie
* 1 of 2 meie - Johanna III, gravinne van Bourgondië en Artesië
## Gestorvn
;meie
* 1 - Albrecht I van Habsburg, Rooms-Duutsche keunienk
Qatar

**Qatar** (Arabisch: قطر‎ *Qatar*), officieel de **Stoat Qatar** (Arabisch: دولة قطر‎ *Dawlat Qatar*), is een Arabisch emiroat in 't Middn-Ôostn, an de Perzische Golf. 't Is e schiereiland die grenst an Saoedi-Arabië en ten ôostn ligt van Bahreyn. Qatar is een absolute monarchie. 't Land is lid van den Arabische Liga. Oengeveer den helt van de bevolkienge weunt in en roend den hoofdstad Doha.

Den islam is de stoatsgodsdienst. 't Mêerndêel van de gelovign hangt 't wahabisme an, e stromienge binn 't soennisme. De sjiietn vormn e minderheid.
thumb|left|Koarte van Qatar
Onze-Lieve-Vrouwekathedroale van Dôornik

thumb|Kathedroale van Dôornik
D' **Onze-Lieve-Vrouwekathedroale** van Dôornik is de kathedroale van 't bisdom Dôornik, gewyd an Onze-Lieve-Vrouwe. De kathedroale stoat sedert 't joar 2000 ip de lyste van UNESCO Weirelderfgoed.

Architectonisch gezien is 't êen van de belangrykste gebouwn van België, deur de grotte en d' harmonieuze combinoasje van Romoansche en gotische styln.
## Historie
't Oudste dêel is 't driebeukig schip in romoansche styl. Boovn de zybeukn ist er e tribune angeleid, en doarboovn e triforium van nissn. 

Doarachter zyn ze begost met de bouw van 't transept in 1145. De vier hoektorrn roend 't transept en de vieriengtorre doartusschn domineern met under 83 meter 't stadsbeeld. Met uutzoenderienge van de torrn, was 't hêlegans ofgewerkt by d' inwydienge in 1171.

In 1243 èn ze 't romoans koor ofgebrookn en vervangn deur een enorm gotisch koor die gerêed was in 1255.

't Portoal vo de westgevel dateert van roend 1500. 't Koordoksoal in renaissancestyl stamt uut 1574 en is e mêesterwerk van Cornelis Floris de Vriendt.
1145

1142 - 1143 - 1144 - **1145** - 1146 - 1147 - 1148
't Joar **1145** is 't 45e joar in de 12e êeuwe volgenst de christelyke joartellienge.
thumb|Paus Lucius II
## Gebeurtenissn
* Begun van den bouw van de kathedroale van Chartres.
* 1 december - In een encycliek kent paus Eugenius III an de kruusvoarders verschillige privileges toe.
## Geboorn
* Margaretha van den Elzas (ca.1145), gravinne van Vloandern
## Gestorvn
;februoari
* 15 - Paus Lucius II 
;moarte
* 27 - Alberon II van Noamn, bisschop van Luuk
;september
* 27 - Willem van Mesen, Latynsche patriarch van Jeruzalem, ofkomstig van Vloandern
1275

1272 - 1273 - 1274 - **1275** - 1276 - 1277 - 1278
't Joar **1275** is 't 75e joar in de 13e êeuwe volgenst de christelyke joartellienge.
thumb|Instortienge van de Moasbrugge in Maastricht binst e procesje
## Gebeurtenissn
* 12 juli - De Moasbrugge in Maastricht stort in binst e procesje. Der valln 400 dôoie.
## Geboorn
* Hendrik VII van Luxemburg, keizer van 't Heilig Rooms Ryk
;moarte
* 15 - Margaret van Iengeland, toekomstige vrouwe van hertog Jan II van Broabant
;september
* 27 - Jan II, hertog van Broabant en Limburg
## Gestorvn
;meie
* 29 - Sophie van Thüringen, vrouwe van hertog Hendrik II van Broabant
1243

1240 - 1241 - 1242 - **1243** - 1244 - 1245 - 1246
't Joar **1243** is 't 43e joar in de 13e êeuwe volgenst de christelyke joartellienge.
thumb|Paus Innocentius IV ip 't êeste Concilie van Lyon
## Gebeurtenissn
* De Sint-Bernardusabdie van Hemiksem wordt gesticht.
* 25 juni - Sinibaldo dei Fieschi wordt Paus Innocentius IV.
## Geboorn
;juni
* 6 - Alix van Bretagne, gravinne van Blois
## Gestorvn
;meie
* 15 - Lodewyk III, groaf van Loon
1653

1650 - 1651 - 1652 - **1653** - 1654 - 1655 - 1656
't Joar **1653** is 't 53e joar in de 17e êeuwe volgenst de christelyke joartellienge.
thumb|Zêeslag by Scheveniengn
thumb|Maarten Tromp
## Gebeurtenissn
* 14 moarte - Slag by Livorno, Êeste Iengels-Hollandschn Oorloge.
* 12 juni - Zêeslag by Nieuwpoort, Êeste Iengels-Hollandschn Oorloge.
* 10 ogustus - Zêeslag by Scheveniengn of Slag by Ter Heijde. Grôot verlies van d' Hollanders. Lutenant-admiroal Maarten Tromp wordt gerakt deur e kogel van e sluupschutter en sterft. 
## Geboorn
;februoari
* 17 - Arcangelo Corelli, Italioansche violist, componist en muzieklêroare
;meie
* 31 - Eleonora van Ôostnryk, keuniginne van Pooln
## Gestorvn
;moarte 
* 23 - Jan van Galen, militair van de Verênigde Provinsjes, binst de Slag van Livorno 
;ogustus
* 10 - Maarten Tromp, Hollandsche zêevoarder en lutenant-admiroal by de marine
Bouwkundig erfgoed in Oudnburg

**Lyste van bouwkundig erfgoed in [[Oudnburg]]**:

## Externe koppelienge
*Erfgoed Oudnburg
## Kykt ook noa
* Bouwkundig erfgoed in Ettelgem
* Bouwkundig erfgoed in Roksem
* Bouwkundig erfgoed in Westkerke
1652

1649 - 1650 - 1651 - **1652** - 1653 - 1654 - 1655
't Joar **1652** is 't 52e joar in de 17e êeuwe volgenst de christelyke joartellienge.
thumb|Jan van Riebeeck komt toe in de streke van Koapstad, april 1652
## Gebeurtenissn
* 6 april - Den Hollander Jan van Riebeeck, officier in dienst van de Verênigde Ôostindische Compagnie (VOC), sticht een handelspost by Koap de Goede Hoop in Zuud-Afrika en legt doamee de fundamentn van de Koapkolonie roend Koapstad.
* 29 meie - Met de Slag by Dover (*Battle of Goodwin Sands*) begunt den Êestn Iengels-Hollandschn Oorloge.
* 10 juli - D' Iengelsche verkloarn officieel den oorloge an de Republiek van de Verênigde Nederlandn.
## Geboorn
;november
* 20 (gedopt) - Louis Counet, Luuksche kunstschilder
## Gestorvn
;juli
* 25 - Bonaventura Peeters, Antwerpsche kunstschilder
;ogustus
* Andries van Eertvelt, Antwerpsche kunstschilder
;september
* 6 - Philippe Alegambe, Brusselsche jezuïet en bibliogroaf
;november
* 4 - Jean-Charles della Faille, Antwerpsche jezuïet en wiskundign.
Serooskerke

*Serooskerke (Walchern) ofte *Strôoskerke*, en Zêeuws dorptje en vroegere gemêente ip't vroeger eyland Walchern 
*Serooskerke (Schouwn-Duveland) ofte *Sêeskerke*, en Zêeuws dorptje en vroegere gemêente ip't eyland Schouwn-Duveland
Vrouwnpolder

**Vrouwnpolder** (Nederlands: *Vrouwenpolder*, Zêeuws: *D'n Polder*) es e dorptje in Zêeland ip 't vroeger eyland Walchern, die nu dêel uutmakt van de gemêente Veere. 't Ligt hillegansn o de nôordkantn van Walchern, by de Veerse Gatdam die Walchern verbindt mè Nôord-Beveland. By Vrouwnpolder ligt ôok 't gehucht Brêezand en 't nateurgebied Oranjezon an de Nôordzêe. Ôok 't vroeger werkeyland Neeltje Jans in d'Ôosterschelde ôort by Vrouwnpolder.

Vrouwnpolder wos e zelfstandige gemêente van 1816 tout 'n êestn juli 1966, ton da 't ipgienk in de gemêente Veere.

## Externe koppeliengn
* Plaatsengids
* AlleCijfers


Ofbeeldienge: Vrouwenpolder_kerk_001.png| De kerke van Vrouwnpolder 
Ofbeeldienge: 00_0533_Vrouwenpolder_-_Netherlands.jpg| De strange